
Parlamentul României

Camera Deputaţilor
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	29 septembrie 2014

	Nr.
	4c-7/160


RAPORT DE ÎNLOCUIRE
asupra proiectului de Lege pentru modificarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945, din motive etnice

În temeiul art.70 din Regulamentul Camerei Deputaţilor, republicat, proiectul de Lege pentru modificarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945, din motive etnice a fost retrimis Comisiei pentru muncă şi protecţie socială, prin adresa nr. PLx 73/2012 din 6 martie 2013, în vederea reexaminării şi întocmirii unui nou raport.
În urma reluării dezbaterilor în şedinţa din 19 septembrie 2013, membrii Comisiei au hotărât, cu unanimitate de voturi, adoptarea proiectului de lege cu amendamente. Amendamentele sunt redate în anexa care face parte din prezentul raport.
La lucrări şi-au înregistrat prezenţa 25 deputaţi, din totalul de 27 membri ai comisiei.

Menţionăm că prezentul raport înlocuieşte raportul comisiei depus anterior cu nr. 27/91 în data de 2 octombrie 2012.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,

Florin Iordache



Mihăiţă Găină

Întocmit,

Consilier parlamentar Sorina Szabo

ANEXĂ
Amendamente admise

În urma finalizării dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text act normativ de bază 

(OG nr.105/1999)
	Text 

adoptat de Senat 
	Text propus de Comisie

(autor amendament)
	Motivare

	1. 
	__
	Titlul legii

Lege pentru modificarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice
	Nemodificat
	

	2. 
	
	Art.I - Ordonanţa Guvernului nr.105 din 30 august 1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr.426 din 31 august 1999, aprobată cu modificări şi completări prin Legea nr.189/2000, cu modificările şi completările ulterioare, se modifică după cum urmează:
	Nemodificat
	

	3. 
	Art.2. - (1) Persoanele care s-au aflat în situaţiile prevăzute la art. 1 lit. a)-d) şi g) au dreptul la o indemnizaţie lunară de 100 lei pentru fiecare an de deportare, de detenţie, de strămutare în alte localităţi, de muncă forţată sau de evacuare din locuinţa pe care o deţineau.

__
(2) Persoanele care s-au aflat în situaţiile prevăzute la art. 1 lit. e) şi f) au dreptul la o indemnizaţie lunară de 100 lei.


	1. Articolul 2 va avea următorul cuprins:

“Art.2. - (1) Persoanele care 
s-au aflat în situaţiile prevăzute la art.1 alin.(1) lit.a) şi b) au dreptul la o indemnizaţie lunară de 250 de lei pentru fiecare an de deportare ori de detenţie.
(2) Persoanele care s-au aflat în situaţiile prevăzute la art. 1 alin.(1) lit. c), d) şi g) au dreptul la o indemnizaţie lunară de 200 de lei pentru fiecare an de strămutare, de muncă forţată sau de evacuare din propria locuinţă.

(3) Persoanele care s-au aflat în situaţiile prevăzute la art.1, alin.(1) lit.e) au dreptul la o indemnizaţie lunară de 200 de lei.”


	Nemodificat
	

	4. 
	Art.3. - Soţul supravieţuitor al celui decedat, din categoria persoanelor prevăzute la art.1 lit. a)-e) şi g), va beneficia începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară de 100 lei neimpozabilă, dacă ulterior nu s-a recăsătorit.
	2. Articolul 3 va avea următorul cuprins:

“Art.3. - Soţul supravieţuitor al celui decedat, din categoria persoanelor prevăzute la art. 1 alin.(1) lit. a)-e) şi g), precum şi persoana care s-a aflat în situaţia prevăzută la art.1 alin.(1) lit.f), beneficiază începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară de 150 lei neimpozabilă, dacă ulterior nu   s-a recăsătorit.”

	Nemodificat
	

	5. 
	__
	Art.II. – Drepturile prevăzute la art.I se aplică începând cu data de 1 ianuarie 2012.

	Art.II. – Drepturile prevăzute la art.I se acordă începând cu data de 1 ianuarie 2015.
Autor: deputat Aurel Vainer


	Pentru ca sumele necesare să poată fi prevăzute în bugetul de stat.

	6. 
	__
	Art.III. - Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr.426 din 31 august 1999, aprobată cu modificări şi completări prin Legea nr.189/2000, cu modificările şi completările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.


	Nemodificat

